ராஷ்டிரிய சுயம்சேவாக் சங்கம்

இராஷ்ட்ரீய ஸ்வயம்சேவக சங்கம் (Rashtriya Swayamsevak Sangh, தேசியத் தொண்டர் அணி, ஆர் எஸ் எஸ்) இந்தியாவில் இந்து தேசியவாதிகளால் உருவாக்கப்பட்ட வலதுசாரி இந்து அமைப்பு அல்லது ஆர் எஸ் எஸ் (RSS, தேசிய தொண்டர் அணி) என அழைக்கப்படுகின்றது. இது 1925 செப்டம்பர் 27ம் தேதி விஜயதாசமி அன்று நிறுவியவர்கள் கே. பி. ஹெட்கேவர், பாலகிருஷ்ண சிவராம் மூஞ்சே, கணேஷ் தாமோதர் சாவர்க்கர், விநாயக் தாமோதர் சாவர்க்கர் மற்றும் இலட்சுமன் வாமன் பரஞ்பே ஆவர்.http://www.britannica.com/EBchecked/topic/919613/Rashtriya-Swayamsevak-Sangh-RSS.

சங்கமானது ஆரம்பிக்கப்பட்ட பத்து வருடங்களுக்குள் வடஇந்தியாவில் பெற்ற செல்வாக்கு மிக அதிகம். இதற்கு மிக முக்கிய காரணம்,  சாதிய ஏற்றத்தாழ்வுகளை நீக்கி "இந்து" என்ற அடையாளத்துடன் ஒன்று சேர்வோம் என்பதாகும்.

ஆர்.எஸ்.எஸ் இயக்கம் இந்தியாவில் மட்டுமில்லது வெளிநாடுகளிலும் வேறு சில பெயர்களால் இயங்குகின்றது. தென்னாப்பிரிக்காவில் தெற்காசிய நண்பர்கள்  என்ற பெயரிலும், FRIENDS OF SOUTH ASIA (FOSA) மியான்மரில் சனாதன் தர்ம சுயம்சேவாக் சங்கம் (எஸ்.டி.எஸ்.எஸ்), மொரிசியசில் மொரிசியஸ் சுயம்சேவாக் சங்கம் (எம்.எஸ்.எஸ்), மற்றும் ஐக்கிய அமெரிக்க நாட்டில் இந்து சுயம்சேவாக் சங்கம்  (HSS) என்ற பெயரில் இயங்குகின்றது.
   Hindu Swayamsevak Sangh USA

இதன் முக்கியக் கொள்கை கலாச்சார தேசியவாதம் எனப்படுகிற முழு மனிதப்பற்றைக் கொண்டு  உயிரான, தனித்துவம் மற்றும் நன்னெறிகளைக் கொண்ட பாரம்பரிய  இந்தியாவிற்கு புத்துயிர் அளிப்பது தேசத்துக்கு சேவை செய்வதை அன்னை இந்தியாவுக்கு  (பாரத மாதா) சேவை செய்வதாகக் கொண்டு இந்தியாவை தன் தாய் நாடாக நினைத்து அதை பாதுகாப்பது.

ஆர்.எஸ்.எஸ் நேரடியாக தேர்தலில் பங்கு கொள்வதில்லை. அதன் கொள்கையை ஒற்றிருக்கும் கட்சிகளுக்கு ஆதரவளிக்கும். இந்த இயக்கம் தனது உறுப்பு அமைப்புகளானசங்கப் பரிவார்  மற்றும் ஆதரவு பெற்ற அரசியல் கட்சியான பாரதீய ஜனதாக் கட்சியுடன் அதிகத் தொடர்புடையது.
தோற்றம்
இந்த அமைப்பு கேசவ பலிராம் ஹெட்கேவர் என்பவரல்  [[விஜயதசமி] நாளில் 27 செப்டம்பர் 2025 அன்று  நாக்பூரில் தொடங்கப்பட்டது. 
நோக்கங்கள்
இந்தியாவை ஒரு இந்து நாடாக மாற்றுவது  மற்றும் இந்துப் பண்பாடு மற்றும் விழுமியங்களை ஊக்குவித்தல். சாவர்க்கரின் இந்துத்துவம் கருத்தை நடைமுறைப்படுத்தல். 
இலக்குகள்
இந்து சமூகத்தை வலுப்படுத்துவதையும், இந்திய நாகரிகத்தை நிலைநிறுத்துவதையும் நோக்கமாகக் கொண்டுள்ளது. மேலும் [ [அகண்ட பாரதம்]],  ஒருங்கிணைந்த மனிதநேயம் மற்றும் இந்தியர் அனைவருக்கும் பொது சிவில் சட்டம் போன்ற இலக்குகளை அடைய செயல்படுதல்
அமைப்பு
ஆர் எஸ் எஸ் அமைப்பில் உறுப்பினரான சேர எவ்வித நடைமுறையும் இல்லை. உறுப்பினர் கட்டணம், அடையாள அட்டை வழங்கப்படுவதில்லை. தன்னார்வலர்கள் அருகில் உள்ள ஆர் எஸ் எஸ் கிளைக்குச் (ஷாகா) (அடிப்படை அலகு) சென்று தானாக உறுப்பினராக இணைந்து கொள்ள வேண்டியது. இவ்வமைப்பில் உறுப்பினர்களின் விவரங்கள் குறித்துக் கொள்ளப்படுவதில்லை.  ஆர் எஸ் எஸ் தொண்டர்கள் பயிற்சியின் போது வெள்ளை நிற சட்டை, காக்கி நிற அரைக்கால் டவுசர் அணிந்து இருப்பர். தற்போது காக்கி நிற அரைக்கால் டவுசருக்கு பதிலாக பழுப்பு நிற முழுக்கால் டவுசர் அணிய தீர்மானிக்கப்பட்டுள்ளது. ஆர்எஸ்எஸ் சீருடையில் மாற்றம்: இனி அரை டிரவுசர் இல்லை

இந்தியா முழுவதும் இவ்வமைப்பில் 25 இலட்சம் முதல் 60 இலட்சம் உறுப்பினர்களும், 51,688 கிளைகளும்  இருப்பதாக கணிக்கப்பட்டுள்ளது. குரு பூர்ணிமா அன்று மட்டும் உறுப்பினர்கள் தரும் குரு காணிக்கையை மட்டும் ஏற்றுக் கொள்ளப்படுகிறது.
தேர்தல் நடைமுறை
ஆர்எஸ்எஸ் அமைப்பின் தலைவர் பதவிக்கு  தேர்தல் நடைபெறுவதில்லை. தற்போதைய தலைவர் எதிர்கால தலைவரைத் தேர்ந்தெடுப்பார்.  பின்னர் அமைப்பின் பொதுக்குழு புதிய தலைவருக்கு அங்கீகாரம் அளிக்கும். ஆர்எஸ்எஸ் அமைப்பில் தலைவர் பதவிக்கு பிறகு அதிக அதிகாரம் கொண்ட பொதுச்செயலாளர் பதவி கருதப்படுகிறது. மூன்றாண்டுகளுக்கு ஒருமுறை பொதுச்செயலாளர் தேர்வு நடைபெறும். பொதுக்குழுவில் பொதுச்செயலாளர் தேர்ந்தெடுக்கப்படுவார். மேலும் துணைப் பொதுச்செயலாளர் உள்ளிட்ட 20 பேர் கொண்ட நிர்வாகக்குழுவினர்கள் பொதுக்குழுக் கூட்டத்தில் தேர்வு செய்யப்படுவர். ஆர்.எஸ்.எஸ் தனது தலைவர் மற்றும் பொதுச்செயலாளரை எவ்வாறு தேர்வு செய்கிறது? இப்பொதுக்குழுக் கூட்டத்தில் ஆர்எஸ்எஸ் மட்டுமின்றி சங்கப் பரிவார் எனப்படும் அதன் துணை அமைப்புகளின் நிர்வாகிகளும் இப்பொதுக்குழு கூட்டத்தில் பங்கெடுப்பர் 
ஆர்எஸ்எஸ் தேர்தல் நடைமுறை
நிர்வாகிகள்
ஆர் எஸ் எஸ் நிர்வாகிகள் பின்வருமாறுRashtriya Swayamsevak Sangh (RSS) | History, Ideology, Flag, & Facts:
 சர்சங்கசாலக்:தேசியத் தலைவர் 
 சர்காரியவா:பொதுச் செயலாளர்
 சகா-சர்காரியவா:  துணைப் பொதுச் செயலாளர் 
  பிரச்சாரகர்: முழு நேர சேவகர்
 விசாரக்: கருத்தியல் சிந்தனையாளர்
 காரியகர்த்தா: பயிற்சி பெற்ற சேவகர்
 சுயம்சேவகர்: தன்னார்வலர்
தேசியத் தலைவர்கள் (Sarsanghchalaks)
ராஷ்ட்ரீய ஸ்வயம்சேவக சங்கத்தின் தேசியத் தலைவராக இருப்பவரின் முடிவின்படி, வருங்காலத் தலைவர் (Sarsanghchalak) தேர்ந்தெடுக்கப்படுகிறார். ராஷ்ட்ரீய ஸ்வயம்சேவக சங்கத்தின் தேசியத் தலைவர்கள் (Sarsanghchalak)  பட்டியல்;
 கேசவ பலிராம் ஹெட்கேவர்  (1925–1930) மற்றும் (1931–1940)
 இலட்சுமன் வாமன் பரஞ்பே   (1930–1931)
 எம். எஸ். கோல்வால்கர் (1940–1973)
 மதுகர் தத்தாத்திரேய தேவ்ரஸ்   (1973–1993)
 ராஜேந்திர சிங்  (1993–2000)
 கே. எஸ். சுதர்சன் (2000–2009)
 மோகன் பாகவத் (21 மார்ச் 2009 முதல் - தற்போது வரை)
பொதுச் செயலாளர்கள் (சர்காரியவா)
ராஷ்டிரிய சுயம்சேவாக் சங்கத்தின் அகில இந்திய பிரதிநிதிகள் சபை உறுப்பினர்கள் மூன்று ஆண்டுகளுக்கு ஒரு முறை நாக்பூரில் கூடி, பொதுச் செயலாளர் எனும் சர்காரியவா பதவிக்கு ஒருவரை தேர்வு செய்கின்றனர்.
 மோகன் பாகவத்  - 2000 - 2009
 சுரேஷ் ஜோஷி - 2009 - 2021
 தத்தாத்ரேயா ஹோசாபலே - 2021 - தற்போது வரை
தடைகள்
ஆர் எஸ் எஸ் மூன்று முறை இந்தியாவில் தடை செய்யப்பட்டது. 1948 காந்தி படுகொலை செய்யப்பட்ட பொழுது, அவசர நிலை (1975-77) அமலில் இருந்தபொழுதும் மற்றும் 1992 ல் பாபர் மசூதி இடிக்கப்பட்டபொழுதும் தடைசெய்யப்பட்டிருந்தது.
1948 ஆம் வருட தடை
1948-ம் ஆண்டு ஜனவரி 30-ம் தேதி மகாத்மா காந்தி சுட்டுக் கொல்லப்பட்ட பிறகு, ஆர்.எஸ்.எஸ். இயக்கத்தைத் தடைசெய்து 1948 பிப்ரவரி 4-ல் அரசு அறிக்கை வெளியானது.இதில், காந்திஜியின் படுகொலைக்கு ஆர்.எஸ்.எஸ்-தான் காரணம் என்று கூறப்படவில்லை.


என்று அரசு வெளியிட்ட தடை நடவடிக்கையில் காரணங்கள் விளக்கப்பட்டுள்ளன. ஆர்.எஸ்.எஸ். தன்னைத் திருத்திக்கொள்ள வேண்டும் என்ற அரசின் அறிவுரையை ஏற்காமலேயே, தங்கள் மீதான தடையை அரசு விலக்க வேண்டும் என்று கோல்வால்கர் விரும்புகிறார் என்று படேல் தலைமையிலான உள்துறை அமைச்சகம் 1948 நவம்பர் 14-ல் அறிக்கை வெளியிட்டது .
1948 செப்டம்பர் 11-ல் கோல்வால்கருக்கே ஒரு கடிதம் எழுதினார். இந்து சமுதாயத்துக்காக ஆர்.எஸ்.எஸ். ஆற்றிவரும் தொண்டுகளைப் பாராட்டினாலும் அதன் ஆட்சேபிக்கத்தக்க செயல்பாடுகளைப் பட்டியலிட்டார். இதற்குப் பிறகு , ஆர்.எஸ்.எஸ். அமைப்பு மீதான தடையை விலக்க சில முக்கிய நிபந்தனைகளை படேல் விதித்தார். "இந்திய தேசியக் கொடியை மதிப்போம், வெளிப்படையாகச் செயல்படுவோம், அமைதியான வழிமுறைகளிலேயே ஈடுபடுவோம், அரசியல் நடவடிக்கைகளிலிருந்து விலகி நிற்போம்" என்பது அந்த நிபந்தனைகளில் சில. ஆர்.எஸ்.எஸ். கலாச்சாரப் பணியில்தான் ஈடுபடும். அரசியலில் ஈடுபடாது என்று ஆர்.எஸ்.எஸ். தனது அமைப்பு விதியிலேயே வரையறுத்து 1949-ல் படேலிடம் அளித்தது. ஆர்.எஸ்.எஸ். அமைப்பு விதியின் 4 (பி) பிரிவு இதைத் தெரிவிக்கிறது. இதன் பிறகே 1949 ஜூலை 11-ல் ஆர்.எஸ்.எஸ். மீதான தடை விலக்கப்பட்டது..
குரு தட்சணை
ஆண்டுதோறும் ஆடி மாதத்தில் (சூன்-சூலை) வரும் ழுழுநிலவு (பௌர்ணமி) நாளன்று, ராஷ்டிரிய சுயம்சேவாக் சங்கத் தொண்டர்கள், தங்கள் சங்கத்தின் காவிக் கொடியை குருவாக நினைத்து குரு தட்சணை செலுத்துவது வழக்கமாகக் கொண்டுள்ளனர்.RSS begins counting annual ‘guru dakshina’ from swayamsevaks
துணை அமைப்புகள்

படக்காட்சியகம்

இதனையும் காண்க
 சங்கப் பரிவார்
 இந்து சுயம்சேவாக் சங்கம்
 மேற்கோள்கள் 

வெளி இணைப்புகள்
 இராஷ்டிரிய சுயம்சேவாக் சங்கத்தின் இணையதளம்
 ஆர். எஸ். எஸ். விதிமுறைகள் - காணொளி

பகுப்பு:இந்து சமய அமைப்புகள்
பகுப்பு:இந்திய அமைப்புகள்
பகுப்பு:இந்துத்துவம்
பகுப்பு:இந்து தேசியம்
பகுப்பு:தன்னார்வ அமைப்புகள்
பகுப்பு:ராஷ்டிரிய சுயம்சேவாக் சங்கம்